294 Plenum, plenitudo

Vas iudicatur plenum per tria. Quando, scilicet, de diuidancia sua aliis influit. Quando super infusa non recipit. Quando humilem sonum emittit. Sic plenitudo gracie in homine sancto ostenditur ex tribus.

Ex sana doctrina quam influit, Act. 2[:4]: *Repleti sunt omnes Spiritu Sancto*.

Secundo, ex sua uita que peregrinas infusiones respuit.

¶ Nam caro nititur superinfundere voluptatem, mundus cupiditatem, diabolus vanitatem, Ysai. 1[:11]: *Plenus sum: holocausta arietum*, etc. *Non feram*. Hec plenitudo fecit apostolos mundana despicere. Vnde quod homines tam auide terrena cupiunt signum est vanitatis.

¶ Tercio, ex gracia qua fidei se subiecit, Joan. 1[:14]: *Plenum gratiæ et veritatis*. Et de plenitudine omnes accepimus.

Item, signum plenitudinis est pondus rei. Nam vas plenum difficile mouetur, sic pondus dileccionis facit sanctos esse stabilos et immobiles.

¶ Exemplum de Petro quem vacuum mouit turba multitudinis, [Matt. 15:32]. Exemplum de Beata Lucia, quam tanto pondere fixit Spiritus Sanctus ut tanquam modos moueri non posset.